cyanic-selkie/wikianc huggingface dataset:
Πάνος Γερμανός
Βιογραφία
Ο Πάνος Γερμανός γεννήθηκε το 1950 στις Μηλιές του νομού Ηλείας και μεγάλωσε στην Αθήνα. Μέλος πολυμελούς οικογένειας, εισήλθε στον εργασιακό χώρο σε νεαρή ηλικία, συνεχίζοντας παράλληλα τις σπουδές του. Αποφοίτησε από το Οικονομικό Τμήμα της Νομικής Αθηνών.
To 1980 άνοιξε στο κέντρο της Αθήνας το πρώτο εξειδικευμένο κατάστημα πώλησης μπαταριών με την επωνυμία «Γερμανός», που ήταν η αφετηρία της επιχειρηματικής του πορείας με τη γνωστή αλυσίδα καταστημάτων.
Τα επόμενα χρόνια ασχολήθηκε εντατικά με τις τηλεπικοινωνίες. Το 2006 η αλυσίδα καταστημάτων Γερμανός έφτασε να αποτελεί το μεγαλύτερο δίκτυο λιανικών πωλήσεων κινητής τηλεφωνίας στη Νοτιοανατολική Ευρώπη, με 1000 καταστήματα και 5.000 εργαζόμενους. Τη χρονιά αυτή πραγματοποιήθηκε η εξαγορά του δικτύου από την Cosmote. Η δραστηριότητα στις τηλεπικοινωνίες συνεχίστηκε στην Πολωνία με τη Play η οποία εξαγοράστηκε το 2020 από την Iliad.
Παράλληλα εισήλθε στη βιομηχανία εξαγοράζοντας το βιομηχανικό συγκρότημα Sunlight στην Ξάνθη το 1991. Σήμερα η εταιρεία έχει διεθνή παρουσία και αποτελεί έναν από τους μεγαλύτερους κατασκευαστές βιομηχανικών μπαταριών στον κόσμο.
Στο λιανεμπόριο δραστηριοποιείται με την αλυσίδα καταστημάτων Public η οποία ενισχύθηκε το 2019 με την εξαγορά του δικτύου καταστημάτων Media Markt και στον κλάδο της διανομής μέσω της Westnet.
Είναι παντρεμένος και έχει τέσσερις κόρες.
Επιχειρηματικότητα
Ο Πάνος Γερμανός έχει συμμετάσχει σε μετοχικά σχήματα και δημιουργήσει πολλές εταιρείες σε Ελλάδα και εξωτερικό. Από το 2006 δραστηριοποιείται επιχειρηματικά μέσω του Ομίλου Olympia και των εταιρειών που τον απαρτίζουν, όπου αποτελεί τον βασικό μέτοχο.
Olympia Group
Ο Όμιλος Olympia αποτελεί ένα διεθνή επενδυτικό όμιλο με έτος ίδρυσης το 1980 και δραστηριότητα σε 8 χώρες. Οι θυγατρικές του εταιρείες απασχολούν 4.000 εργαζόμενους σε τομείς όπως το λιανικό και ηλεκτρονικό εμπόριο, η αποθήκευση ενέργειας, η διανομή, το λογισμικό και οι τηλεπικοινωνίες. Το 2020 προχώρησε σε μια από τις μεγαλύτερες δωρεές για την καταπολέμηση της πανδημίας του COVID-19 σε Ελλάδα και Κύπρο, ύψους 2,5 εκατ. ευρώ. Ο ιδρυτής του Ομίλου, Πάνος Γερμανός, διατηρεί το ρόλο του μέντορα στο Διοικητικό Συμβούλιο και στη Διοίκηση του Ομίλου.
Γερμανός Group
Το δίκτυο καταστημάτων Γερμανός, με έδρα την Αθήνα, ιδρύθηκε το 1980. Αρχικά δραστηριοποιήθηκε στην πώληση μπαταριών και αργότερα επεκτάθηκε στη λιανική πώληση προϊόντων τεχνολογίας και κινητής τηλεφωνίας. Η αλυσίδα στην ακμή της διέθετε  περισσότερα από 1.150 καταστήματα στην Ελλάδα, την Κύπρο και την Ανατολική Ευρώπη. Το 2006 πωλήθηκε στην Cosmote.
Public
Η Public, μέλος του Ομίλου Εταιρειών Olympia, αποτελεί αλυσίδα πολυκαταστημάτων ψυχαγωγίας, η οποία ιδρύθηκε το 2005 και ειδικεύεται σε προϊόντα τεχνολογίας και πολιτισμού. Σήμερα απαριθμεί 55 φυσικά καταστήματα και 4 ηλεκτρονικά σε Ελλάδα και Κύπρο.
Τον Ιούλιο του 2019 τα Public σύναψαν συμφωνία με τη Media Markt Ελλάδας, δημιουργώντας μια νέα εταιρεία λιανικής πώλησης με ευρεία γκάμα προϊόντων και υπηρεσιών. Στη νέα εταιρεία ο Όμιλος Olympia θα κατέχει το 75%, ενώ ο μητρικός όμιλος των Media Markt, Ceconomy, το 25%. Σύμφωνα με τον γερμανικό Τύπο ο Πάνος Γερμανός μπόρεσε να εγγυηθεί την παραμονή της Media Markt στην Ελλάδα. Το Νοέμβριο του 2019 το νέο σχήμα έλαβε έγκριση από την Επιτροπή Ανταγωνισμού.
Multirama
Η αλυσίδα καταστημάτων Multirama ιδρύθηκε το 1996 αποτελώντας το πρώτο εξειδικευμένο Δίκτυο Καταστημάτων Πληροφορικής που παρουσιάστηκε στην ελληνική αγορά. Το 2014 τα καταστήματα Multirama σταδιακά απορροφήθηκαν από τα Public.
Αντώνιος Μαρτελάος
Ο Αντώνιος Μαρτελάος (1754 – 1819) ήταν Έλληνας ποιητής από τα Επτάνησα. Απόγονος οικογένειας ευγενών της Ζακύνθου, διακρίθηκε με τις ιδιότητες του δάσκαλου και του ποιητή.
Πάνος Γερμανός
Westnet
Η Westnet ιδρύθηκε το 2005 και είναι διανομέας προϊόντων πληροφορικής και τεχνολογίας. Δραστηριοποιείται σε Ελλάδα και Κύπρο και συνεργάζεται με κορυφαίες εταιρείες όπως οι Microsoft, Canon, Asus, HP, Lenovo, LG, Philips, Samsung κλπ.
Αντώνιος Μαρτελάος
Βιογραφία
Πατέρας του ήταν ο ιερέας Αντώνιος Μαρτελάος και μητέρα του η Άννα Σουμάκη. Γεννήθηκε στη Ζάκυνθο στις 4 Ιουλίου, ημέρα Δευτέρα, του 1754, δύο μήνες μετά τον θάνατο του πατρός του, του οποίου έλαβε το όνομα. Ήταν εκ φύσεως ζωηρός και τολμηρός. Σπούδασε στη Ζάκυνθο Ελληνική Φιλολογία και μελέτησε της ηθικές επιστήμες με καθοδήγηση δασκάλων όπως ο Παναγιώτης Παλαμάς. Από δυτικούς μοναχούς διδάχτηκε την Ιταλική και Λατινική φιλοσοφία και φιλολογία. Νέος ακόμη περιβλήθηκε το ράσο των ορθόδοξων κληρικών, με σκοπό να γίνει ιερέας στην ιδιόκτητη εκκλησία της Αναλήψεως στην πόλη της Ζακύνθου. Όταν όμως μεγάλωσε προτίμησε να αφιερωθεί στη διδασκαλία της Ελληνικής γλώσσας και φιλοσοφίας, καθώς και με την ποίηση, αλλά διατήρησε την ιερατική ενδυμασία μέχρι τον θάνατό του.
Πάνος Γερμανός
Sunlight Group
Η Sunlight Group διαθέτει πολυετή διεθνή παρουσία στον τομέα αποθήκευσης ενέργειας, έχοντας εξειδίκευση στο σχεδιασμό, την παραγωγή και τη διάθεση μπαταριών για βιομηχανικές, προηγμένες και καταναλωτικές εφαρμογές. Διανύοντας την τρίτη δεκαετία λειτουργίας της, συγκαταλέγεται πλέον μεταξύ των κορυφαίων συστημάτων ενέργειας στον κόσμο. Η εταιρεία, με βάση το εργοστάσιό της στην Ξάνθη και παρουσία σε Ιταλία και Ρουμανία, εξάγει σήμερα το 93% της παραγωγής της παγκοσμίως, διατηρεί ενεργό πελατολόγιο σε περισσότερες από 100 χώρες, ενώ απασχολεί συνολικά 1.020 εργαζόμενους σε Ελλάδα και εξωτερικό. Τον Απρίλιο του 2019 δημιούργησε μια παγκόσμια καινοτομία, την πρώτη «έξυπνη» μπαταρία λιθίου για Ηλεκτρικά Οχήματα Βιομηχανικής Χρήσης (eIVs). Το Δεκέμβριο του 2019 εισήχθη στην αγορά της Αμερικής με τη σύσταση της θυγατρικής Sunlight Batteries Usa Inc. Το Δεκέμβριο του 2020, η Sunlight Group συμμετείχε με 45 ακόμα εταιρείες από 12 κράτη-μέλη σε μία κοινή πρόταση με τον τίτλο "European Battery Innovation" (EuBatIn), που συνιστά «Σημαντικό Έργο Κοινού Ευρωπαϊκού Ενδιαφέροντος» (IPCEI). Η Sunlight Group προχώρησε σε επένδυση 105,26 εκατ. ευρώ, με το 47% να χρηματοδοτείται από το ΕΣΠΑ, για τη δημιουργία ερευνητικού κέντρου που θα εστιάσει στην ανάπτυξη καινοτομιών στον τομέα των μπαταριών λιθίου για μια πιο φιλική ενέργεια.
Play
Η Play δραστηριοποιείται στην πολωνική αγορά κινητής τηλεφωνίας από το 2007 και σήμερα αποτελεί τον μεγαλύτερο πάροχο κινητής τηλεφωνίας στην Πολωνία. Το 2017 εισήλθε στο χρηματιστήριο της Βαρσοβίας, ενώ σήμερα αριθμεί 784 καταστήματα στο δίκτυο της και 15 εκατομμύρια συνδρομητές. Τον Σεπτέμβριο του 2020, η Play πωλήθηκε στην γαλλική εταιρεία τηλεπικοινωνιών Iliad του Ξαβιέ Νιέλ έναντι 2,2 δισ. ευρώ.
Αντώνιος Μαρτελάος
Βιογραφία
Ανάμεσα στους μαθητές του ήταν ο Διονύσιος Σολωμός και ο Ούγος Φώσκολος. Ο Μαρτελάος ήταν ο πλέον δημοτικιστής ποιητής της εποχής του. Τα έργα του γίνονταν αμέσως γνωστά σε όλο το νησί γιατί ήταν στην καθομιλουμένη δημοτική γλώσσα. Η επιρροή που άσκησε στον Σολωμό ήταν μεγάλη. Το δείχνει και ένας ύμνος του Μαρτελάου όπου μεταξύ των άλλων λέγει:
Παρέδιδε δωρεάν μαθήματα στους φτωχούς και προσπαθούσε με κάθε μέσο να χτυπήσει την αμάθεια και αγραμματοσύνη. Έτσι σιγά-σιγά δημιούργησε μία γενιά νέων με νέες αντιλήψεις και αρχές για την κοινωνία. Η δράση του αυτή δημιούργησε φανατικούς εχθρούς ανάμεσα στους αριστοκράτες, ενώ οι ενοχλήσεις και οι απειλές άρχισαν να πληθαίνουν.
Πάνος Γερμανός
SoftOne
Η SoftOne Technologies αποτελεί εταιρεία ανάπτυξης και διάθεσης προϊόντων και υπηρεσιών επιχειρηματικού λογισμικού (business software). Ιδρύθηκε το 2002, έχει έδρα την Αθήνα, και δραστηριοποιείται σε διεθνείς αγορές με θυγατρικές εταιρείες σε Κύπρο, Βουλγαρία και Ρουμανία. Το πελατολόγιο της απαριθμεί περισσότερες από 47.000 επιχειρήσεις. Ο Όμιλος Olympia αποτελεί τον μεγαλύτερο μέτοχο της εταιρείας, με ποσοστό της τάξης του 33%.
Αντώνιος Μαρτελάος
Βιογραφία
Μετά την κατάργηση της Βενετικής κυριαρχίας και τη δημιουργία της Επτανήσου Πολιτείας το 1800, οι ιδέες της Φιλικής εταιρίας άρχισαν να διαδίδονται και στη Ζάκυνθο. Ο Μαρτελάος έγινε αμέσως μέλος και άρχισε μα φανατισμό να υποστηρίζει τα ιδανικά των Φιλικών.
Πάνος Γερμανός
Lamda Development
Ο Όμιλος Olympia σε συνεργασία με την VNC Capital, συμφερόντων οικογενείας Κάτσου, κατέχει ποσοστό 12,83% στη μετοχική σύνθεση της Lamda Development, μέσω της κοινοπραξίας Voxcove. Η κοινοπραξία θα συμμετάσχει στην αύξηση μετοχικού κεφαλαίου της Lamda Development, η οποία έχει αναλάβει την υλοποίηση του project στο πρώην αεροδρόμιο Ελληνικού, ένα από τα μεγαλύτερα έργα αστικής ανάπλασης στην Ευρώπη.
Διακρίσεις
Το 2003 σε εκδήλωση που έλαβε χώρα στο Εμπορικό και Βιομηχανικό Επιμελητήριο Αθηνών ο Πάνος Γερμανός τιμήθηκε με το βραβείο ΕΒΕΑ στην κατηγορία του  αυτοδημιούργητου επιχειρηματία.
Αντώνιος Μαρτελάος
Βιογραφία
Έργα του ήταν οι "Θούριοι", ο "Ύμνος εις την περίφημον Γαλλίαν" και άλλα.
Πάνος Γερμανός
Διακρίσεις
Το 2013 στο Polish-Greek Economic Forum βραβεύτηκε για την μεγαλύτερη ελληνική επένδυση στην Πολωνία, την εταιρία κινητής τηλεφωνίας Play.
Τον Ιούνιο του 2019 στα βραβεία «Πρωταγωνιστές της Ελληνικής Οικονομίας» του Direction Business Network, τιμήθηκε με το Αριστείο Διεθνούς  Έλληνα Επιχειρηματία.
Αντώνιος Μαρτελάος
Βιογραφία
Πέθανε το 1819.
Πάνος Γερμανός
Άλλες υποθέσεις
Στις 22 Σεπτεμβρίου 2015 παραπέμφθηκε με βούλευμα του Συμβουλίου Εφετών σε δίκη, μαζί με άλλους φερόμενους ως εμπλεκόμενους, για την υπόθεση των παράνομων χρημάτων που διακινήθηκαν από την υλοποίηση εξοπλιστικών προγραμμάτων επί υπουργίας Άκη Τσοχατζόπουλου. Το Συμβούλιο Εφετών αποδέχθηκε αντίστοιχη πρόταση της εισαγγελέως Εφετών Ευγενίας Κυβέλου. Το Τριμελές Εφετείο αθώωσε τον Πάνο Γερμανό για την υπόθεση.
Αντώνιος Μαρτελάος
Λογοτεχνικό έργο
Γνώστης της αρχαίας ελληνικής γλώσσας έγραψε σε αυτήν πολλές ωδές και επιγράμματα. Τελικά επιλέγει τη δημοτική γλώσσα και είναι ο πρώτος Επτανήσιος ποιητής που δεν χρησιμοποιεί βενετσιάνικες λέξεις.
Βιβλιογραφία
Κατηγορία:Έλληνες ποιητές Κατηγορία:Επτανησιακή σχολή
Πάνος Γερμανός
Εξωτερικοί σύνδεσμοι
Κατηγορία:Έλληνες επιχειρηματίες
Δήμος Ιτάμου
Ο Δήμος Ιτάμου λειτούργησε ως δήμος από το 1999 έως το 2010 σύμφωνα με το Σχέδιο Καποδίστριας με έδρα το χωριό Καλλίθηρο και βρισκόταν στα νότια του νομού Καρδίτσας.
Ήταν ορεινός δήμος, καθώς βρισκόταν στην νότια πλευρά της Πίνδου, και συνόρευε με το νομός Ευρυτανίας. Σύμφωνα με την απογραφή του 2001 ο δήμος έχει συνολικά 4.726 κατοίκους και έκταση 234.384 στρέμματα.
Με τη διοικητική διαίρεση του 2011 που προβλέπει το Σχέδιο Καλλικράτης, από 1 Ιανουαρίου 2011 εντάχθηκε στο νέο διευρυμένο Δήμο Καρδίτσας της Περιφέρειας Θεσσαλίας.
Ο δήμος περιελάμβανε 8 δημοτικά διαμερίσματα:
Μαρίνα Νικολάου
Βιογραφικά στοιχεία
Η Μαρίνα Νικολάου γεννήθηκε στη Λεμεσό στις 27 Νοεμβρίου 1986. Κατάγεται από το Πελένδρι. Σπούδασε Κοινωνικές και πολιτικές επιστήμες στο Πανεπιστήμιο Κύπρου. Συνέχισε με μεταπτυχιακές σπουδές με θέμα «Επικοινωνία και ΜΜΕ σε Περιόδους Κρίσης» στο Πανεπιστήμιο Frederick.
Πολιτική διαδρομή
Το 2004 έγινε μέλος του ΑΚΕΛ. Διετέλεσε μέλος του Γραφείου Τύπου και του Πολιτιστικού Γραφείου του Κεντρικού Συμβουλίου της ΕΔΟΝ και εργάστηκε ως Επιστημονικός Συνεργάτης στο Ινστιτούτο Εργασίας Κύπρου (ΙΝΕΚ-ΠΕΟ) και στη συνέχεια στο Πολύκεντρο Νεολαίας του Οργανισμού Νεολαίας Κύπρου (ΟΝΕΚ).
Την περίοδο 2016-2021 εργάστηκε στην πολιτική ομάδα της Ευρωπαϊκής Ενωτικής Αριστεράς - Βόρειας Πράσινης Αριστεράς στο Ευρωπαϊκό Κοινοβούλιο, ως Πολιτική Σύμβουλος. Επιπρόσθετα, παρακολουθούσε και συντόνιζε την Επιτροπή Πολιτισμού και Παιδείας, την Αντιπροσωπεία του Ευρωκοινοβουλίου για την Παλαιστίνη και την Αντιπροσωπεία στην Κοινοβουλευτική Συνέλευση της Ένωσης για τη Μεσόγειο.
Συμμετείχε στις Ευρωεκλογές του 2019 με το ΑΚΕΛ αλλά δεν εξελέγη. Εκλέχτηκε βουλευτής στις βουλευτικές εκλογές του 2021 στην Εκλογική Περιφέρεια Λεμεσού με το ΑΚΕΛ για την ΙΒ΄ Κοινοβουλευτική Περίοδο.
Πηγές
Κατηγορία:Βουλευτές εκλεγμένοι με το ΑΚΕΛ Κατηγορία:Βουλευτές Λεμεσού Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Ρένε Πεκίνου
Η Ρένε Πεκίνου είναι κινεζική ποδοσφαιρική ομάδα από το Πεκίνο. Συμμετέχει στην Κίνα Λιγκ Ουάν, τη δεύτερη κατηγορία της Κίνας. Ιδρύθηκε το Φεβρουάριο του 1995 στην Σαγκάη με την ονομασία Σαγκάη Πούντυνγκ. Το 2006 μετονομάστηκε σε Ξιαν Τσάμπα Ιντερνάσιοναλ και το 2012 πήρε την ονομασία Κουιτσού Ρένε. Έδρα της ομάδας είναι το Guiyang Olympic Centre, χωρητικότητας 52000 θεατών. Έχει κερδίσει 1 πρωτάθλημα Chinese Jia-B League (2001) και 1 πρωτάθλημα Chinese Yi League (1995).
Ηλιακός θερμοσίφωνας
thumb|right|Ηλιακός θερμοσίφωνας.
Ο ηλιακός θερμοσίφωνας είναι ένα ενεργητικό ηλιοθερμικό σύστημα παραγωγής ζεστού νερού χρήσης χρησιμοποιώντας την ηλιακή ενέργεια.
Χρησιμοποιείται ευρύτατα στις χώρες που έχουν μεγάλη ηλιοφάνεια, όπως για παράδειγμα στις χώρες της Μεσογείου.
Ο ηλιακός θερμοσίφωνας είναι η απλούστερη και η γνωστότερη ηλιακή συσκευή. Κατά την λειτουργία του γίνεται εκμετάλλευση δυο φυσικών φαινομένων. Με την αρχή του θερμοσιφώνου επιτυγχάνεται η κυκλοφορία του νερού με φυσικό τρόπο χωρίς μηχανικά μέρη (αντλίες κλπ.) ενώ η θέρμανση του νερού γίνεται με την εκμετάλλευση του φαινομένου του θερμοκηπίου που αναπτύσσεται στους συλλέκτες του.
Ιστορία
Ο ηλιακός θερμοσίφωνας άρχισε να χρησιμοποιείται μετά την πετρελαϊκή κρίση του 1973 και ιδιαίτερα τη δεκαετία του 1980 άρχισε να χρησιμοποιείται ευρύτατα στις χώρες με ηλιοφάνεια. Στην Κύπρο αναλογεί ένας ηλιακός θερμοσίφωνας για κάθε πέντε κατοίκους, ενώ στο Ισραήλ η χρήση τους είναι υποχρεωτική στις καινούργιες οικοδομές. Σε πολλές άλλες χώρες η χρήση τους επιδοτείται.
Στην Ελλάδα η διάδοση των ηλιακών συσκευών είναι πολύ εντυπωσιακή: το πρώτο μοντέλο λανσαρίστηκε στην αγορά το 1974, ενώ το 1980 υπήρχαν εγκατεστημένα γύρω στις 150 χιλιάδες τετραγωνικά μέτρα συλλεκτών και το 2004 έφτασαν τα 3 εκατομμύρια τετραγωνικά μέτρα συλλεκτών. Μέρος της επιτυχίας αυτής των ηλιακών θερμοσιφώνων στην Ελλάδα οφείλεται στα φορολογικά κίνητρα που είχε θεσπίσει το Ελληνικό κράτος. Σήμερα οι ηλιακοί θερμοσίφωνες χρησιμοποιούνται από περισσότερους από ένα εκατομμύριο καταναλωτές. Μέχρι και τα τελευταία χρόνια, η Ελλάδα ήταν απ' τις κύριες κατασκευάστριες χώρες ηλιακών θερμοσιφώνων.
Είδη
Διακρίνουμε δύο είδη ηλιακών θερμοσιφώνων ανάλογα με το κύκλωμα κυκλοφορίας του θερμαινόμενου μέσου:
Επίσης μπορούμε να κατηγοριοποιήσουμε τους ηλιακούς θερμοσίφωνες ανάλογα με τον αριθμό ενεργειακών πηγών που μπορούν να εκμεταλλευτούν σε:
Μέρη
Οι ηλιακοί θερμοσίφωνες, ανεξάρτητα από το είδος τους, αποτελούνται από δύο βασικά μέρη:
Λειτουργία ηλιακών συλλεκτών
Οι κρίσιμοι παράγοντες για την καλή απόδοση του συστήματος είναι η μεγάλη απορροφητικότητα της πλάκας στην ηλιακή ακτινοβολία, ο μικρός συντελεστής εκπομπής της πλάκας στη μεγάλου μήκους κύματος ακτινοβολία και η μεγάλη αδιαφάνεια του κρυστάλλου για τη δεύτερη. Τα υλικά που προσφέρουν την καλύτερη σχέση απόδοσης-τιμής είναι γυαλί και επιφάνεια από αλουμίνιο ή χαλκό με επίστρωση τιτανίου. (επιλεκτικοί - selective)
Δεξαμενή αποθήκευσης
Είναι συνήθως κατασκευασμένη από διάφορες ποιότητες χάλυβα ή και από χαλκό. Εναλλακτικά η δεξαμενή μπορεί να έχει και κάποια επίστρωση, συνήθως εμαγιέ (υαλόκραμα) αλλά και οποιαδήποτε άλλη επίστρωση με διάφορες προσμίξεις, για την αποφυγή των ηλεκτρολύσεων που δημιουργούνται στα σημεία συγκόλλησης. Εξωτερικά έχει πολύ καλή μόνωση συνήθως από πολυουρεθάνη. (5cm - 7cm)
Συνήθως έχει ενσωματωμένη κάποια ηλεκτρική αντίσταση. Στα συστήματα κλειστού κυκλώματος έχει επιπλέον ενσωματωμένο εναλλάκτη (σερπαντίνα) για την κυκλοφορία του θερμαινόμενου μέσου ή σε πιό ακριβά συστήματα είναι διπλών τοιχωμάτων (ανάμεσα στα δύο τοιχώματα κυκλοφορεί το θερμαινόμενο μέσο).
Ανόδιο
Το ανόδιο είναι μια ράβδος μαγνησίου [συνήθως Φ22Χ30mm] και στην πραγματικότητα αποτελεί την καθοδική προστασία του συστήματος από ηλεκτρόλυση. Είναι μία μέθοδος προστασίας για την διάβρωση των μετάλλων τα οποία έρχονται σε επαφή με διαβρωτικά υλικά (νερό). Η καθοδική προστασία επιτυγχάνεται με την προσθήκη κατάλληλου υλικού, του ΑΝΟΔΙΟΥ, το οποίο διαβρώνεται στην θέση των προστατευομένων μετάλλων. Η χρησιμοποίηση του ανοδίου ΜΑΓΝΗΣΙΟΥ γερμανικών προδιαγραφών είναι η πιο ενδεδειγμένη μέθοδος προστασίας των εγκαταστάσεων ύδρευσης-θέρμανσης και ηλιακών τόσο από άποψη τεχνολογίας όσο και από άποψη υγιεινής.
Αρχή λειτουργίας
Ο ηλιακός θερμοσίφωνας φυσικής κυκλοφορίας κατά την λειτουργία του εκμεταλλεύεται το φυσικό φαινόμενο της ροής των ρευστών λόγω διαφοράς θερμοκρασίας (διαφοράς πυκνότητας), γνωστό και σαν αρχή του θερμοσιφώνου. Έτσι πετυχαίνεται με φυσικό τρόπο χωρίς κυκλοφορητή (αντλία) η συνεχής ροή του θερμαινόμενου μέσου, από το θερμότερο σημείο (ηλιακοί συλλέκτες) προς το ψυχρότερο (δεξαμενή νερού), μέχρις ότου τα δύο σημεία να αποκτήσουν παρόμοιες θερμοκρασίες. Για να είναι αυτό δυνατό πρέπει το ψυχρότερο σημείο να είναι ψηλότερα από το θερμότερο σημείο και για τον λόγο αυτό σε όλους τους ηλιακούς θερμοσίφωνες η δεξαμενή αποθήκευσης είναι πάντα ψηλότερα από τους ηλιακούς συλλέκτες. (σε περίπτωση που δημιουργηθούν φυσαλίδες αέρα στο κλειστό κύκλωμα η απόδοση του συστήματος μειώνεται)
Χρειάζεται μελέτη και ειδικές μετρήσεις ώστε η θερμοκρασία του νερού να μην ξεπερνάει το σημείο βρασμού και να μην γίνεται ατμοποίηση. Για την οικονομικότερη λειτουργία του ηλιακού θερμοσίφωνα τόσο στην αναθέρμανση όσο και στην ηλεκτρική του λειτουργία κατά τους χειμερινούς μήνες είναι απαραίτητο η δεξαμενή να αποθηκεύει νερό υψηλής θερμοκρασίας. Για αυτόν τον λόγο αλλά και για την προστασία του περιβάλλοντος, οι κατασκευαστές μελετούν συστήματα με δεξαμενές το δυνατόν μικρότερες οπότε και αποδοτικότερα ηλιακά συστήματα. Για τις μετρήσεις αυτές τα εργαστήρια εκδίδουν για λογαριασμό των κατασκευαστών ανάλογα πιστοποιητικά απόδοσης των συστημάτων.
Εγκατάσταση
Ο καλύτερος προσανατολισμός για την τοποθέτηση των ηλιακών θερμοσιφώνων (ακριβέστερα των ηλιακών συλλεκτών) είναι ο νότιος, για να εκμεταλλεύεται ο θερμοσίφωνας όσο περισσότερες ώρες ηλιοφάνειας γίνεται. Απόκλιση μέχρι 15 μοίρες από τον νότο δεν έχει μεγάλη επίπτωση στην απόδοσή του. Σε μεγαλύτερη απόκλιση παρατηρείται μείωση της απόδοσης. Ακόμα η κλίση του ηλιακού συλλέκτη πρέπει να είναι 20-50 μοίρες. Μεγαλύτερη ή μικρότερη κλίση μειώνει την απόδοση.
Οι προβλεπόμενες συνδέσεις για την λειτουργία του είναι δύο υδραυλικές (είσοδος κρύου νερού, έξοδος ζεστού νερού χρήσης) και μία ηλεκτρική (ηλεκτρική αντίσταση). Στην είσοδο του κρύου νερού πρέπει να τοποθετηθεί βάνα για να είναι δυνατή η απομόνωσή του από το δίκτυο σε περίπτωση συντήρησης ή επισκευής. Καλό είναι στις υδραυλικές σωληνώσεις να τοποθετηθεί βαλβίδα ασφαλείας έναντι υπερπίεσης και αυτόματο εξαεριστικό, αν δεν υπάρχουν ήδη ενσωματωμένα από τον κατασκευαστή. Καλό είναι επίσης στην σωλήνωση εξόδου του ζεστού νερού χρήσης να τοποθετηθεί εξωτερικό μονωτικό περίβλημα καλής ποιότητας.
Χρειάζεται στοιχειώδης συντήρηση, κυρίως καθαρισμός των πλακών επιφανειακά, αντικατάσταση της αντιδιαβρωτικής προστασίας όποτε αυτό απαιτείται σύμφωνα με τον κατασκευαστή και συμπλήρωση με αντιψυκτικό υγρό τον χειμώνα (μόνο στους ηλιακούς θερμοσίφωνες κλειστού κυκλώματος). Ακόμα σε περιπτώσεις ισχυρού ψύχους (χιόνι, παγετός κλπ) συνιστάται η κάλυψη των κρυστάλλων με πανί ή χαρτόνι για να αποφευχθεί η καταστροφή τους (θραύση). Σημειώνεται ότι η κάλυψη των κρυστάλλων δεν προσφέρει καμία προστασία σε περίπτωση θερμοσιφώνων ανοικτού κυκλώματος. Το μόνο αποτελεσματικό μέτρο σε τέτοιες περιπτώσεις είναι το πλήρες άδειασμα του θερμοσίφωνα από το νερό μέχρι να αυξηθεί η θερμοκρασία του περιβάλλοντος πάνω από το μηδέν εκτός εαν τοποθετηθούν ειδικές θερμορυθμιστικές βάνες που επιτρέπουν ελάχιστη διαφυγή νερού, ικανή να αποτρέψει την δημιουργία πάγου στο κύκλωμα.
Ο ηλιακός θερμοσίφωνας ως οικολογική συσκευή
Ο ηλιακός θερμοσίφωνας είναι μια από τις καθαρότερες και πιο αποδοτικές συσκευές που χρησιμοποιούν ανανεώσιμες πηγές ενέργειας. Στη διάρκεια ζωής του ο ηλιακός θερμοσίφωνας, εξοικονομεί συνήθως 2 χιλιάδες ευρώ απ' τους λογαριασμούς ρεύματος σε τιμές του 2005, ενώ αποφεύγεται και η έκλυση 30 τόνων διοξειδίου του άνθρακα στην ατμόσφαιρα. Κάθε ντους με νερό από ηλιακό θερμοσίφωνα ισοδυναμεί με 3 κιλά διοξειδίου του άνθρακα λιγότερα στην ατμόσφαιρα της Γης.
Πηγές
Κατηγορία:Ενεργειακή τεχνολογία Κατηγορία:Βιωσιμότητα κτιρίων Κατηγορία:Ηλιακή ενέργεια Κατηγορία:Συσκευές
Aurinkokeräin
Σιδηροδρομικός Σταθμός Ακρολιμνίου
Ο Σιδηροδρομικός Σταθμός Ακρολιμνίου είναι ένας σιδηροδρομικός σταθμός στην ανατολική όχθη της Δοϊράνης στο νομό Κιλκίς. Ο σταθμός άνοιξε το 1896 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.
Ακρολίμνι Ακρολίμνι
Νερόφιδο
Το νερόφιδο (Natrix natrix) είναι ένα μη δηλητηριώδες είδος φιδιού της Ευρασίας. Ανήκει στην οικογένεια των Καινοφιίδων ''(Colubridae). ''Βρίσκεται συχνά κοντά σε νερό και τρέφεται με έντομα, με αμφίβια και μικρά ψάρια. Επίσης τρώει και σκορπιούς που είναι επικίνδυνοι για τον άνθρωπο. Αν και έχει μεγάλη ομοιότητα με την οχιά πρόκειται για ένα τελείως άκακο και ντροπαλό φίδι.
Γεωγραφική κατανομή
Το νερόφιδο έχει ευρεία κατανομή. Συναντάται σχεδόν σε ολόκληρη την ηπειρωτική Ευρώπη καθώς και στο Ηνωμένο Βασίλειο. Ανατολικά, η εξάπλωσή του φτάνει ως τη Μογγολία ενώ νοτιο-ανατολικά ως το Ιράν. Συναντάται στη βόρεια Αφρική, στην Αλγερία, την Τυνησία και το Μαρόκο. Απουσιάζει από την Ιρλανδία.
Παραπομπές
Κατηγορία:Καινοφιίδαι
Πολιτικός (διάλογος)
Ο Πολιτικός είναι διάλογος του Πλάτωνα που γράφτηκε μετά το πρώτο ταξίδι του στη Σικελία (367 π.Χ.) ανάμεσα στο 366 π.Χ.-362 και στη συνέχεια του Σοφιστή, όπου ως πρόσωπα του διαλόγου είναι τα ίδια εκτός από τον Θεαίτητο που στον πολιτικό αντικαθίσταται από τον Νέο Σωκράτη.
Βιβλιογραφία
Κατηγορία:Έργα του Πλάτωνα Κατηγορία:Βιβλία φιλοσοφίας
ΦΚ Μονκό-Βουργουνδία
Τα ξεκινήματα του συλλόγου
Η Ουνιόν Σπορτίβ Μπλανζύ-Μονκό ιδρύθηκε το 1948, μέσω της συγχώνευσης των Σπορτίνγκ Κλαμπ Μονκελιέν (ομάδα ιδρυθείσα προ του Α’ Παγκοσμίου Πολέμου) και Ουνιόν Σπορτίβ ντε Μπλανζύ (το Μπλανζύ είναι ένα γειτονικό χωριό του Μονκό). Αυτές οι δύο ομάδες αγωνίζονταν στην Ντιβιζιόν Ντ’Ωνέρ της Ένωσης της Βουργουνδίας το 1947-48. Με την ένωση των δυνάμεων αυτών των δύο σταθερών ομάδων, τα θετικά αποτελέσματα δεν αργούν να κάνουν την εμφάνισή τους, και μόλις από τη σεζόν 1948-49, η USBM κατακτά τον τίτλο του Πρωταθλητή Βουργουνδίας, με τον σύλλογο να φτάνει έτσι στην άνοδο στην ελίτ του ερασιτεχνικού ποδοσφαίρου στη Γαλλία : το Ερασιτεχνικό Πρωτάθλημα Γαλλίας.
Μεγαλεία και κατάρευση
Έχοντας προβιβαστεί στο CFA, η Μπλαζύ-Μονκό θα διακριθεί ιδιαίτερα την περιόδο 1954-1962. Ως αποκορύφωμα εκείνης της περιόδου, η USBM θα κατακτήσει τον τίτλο του ομίλου της στο CFA το 1957 υπό την τεχνική καθοδήγηση του παίκτη-προπονητή Όσκαρ Ισκιέρκα. Ο σύλλογος θα επιστρέψει όμως στην DH το 1963.
Το 1967, η ομάδα θα απορροφήσει την ΦΚ Μπουά ντε Βερν και θα πάρει την ονομασία Αντάντ ντε Μονκό. Παρά όμως τη νέα της ονομασία, η Αντάντ δεν θα καταφέρει να αναρριχηθεί ψηλότερα από τα τοπικά πρωταθλήματα πριν από το 1978, υπό την προεδρία του Ζεράρ Κλαγιέ. Ο τελευταίος θα δώσει τη δυνατότητα στην ομάδα να ανέβει επίπεδο, φτάνοντας να αγωνιστεί στην Division 2 την περίοδο 1982-1990, με μια επιστροφή στην D3 στη διάρκεια της σεζόν 1984-85. Από το 1982, ξεκινά η χρήση του νέου γηπέδου της ομάδας, του Σταντ ντεζ Αλουέτ (χωρητικότητας 6.000 θέσεων). Το 1984, ο Ζεράρ Κλαγιέ θα κάνει το μεγάλο βήμα φτιάχνοντας επαγγελματικό καταστατικό στον σύλλογο, με ένα νέο όνομα ως αποτέλεσμα : ΦΚ Μονκό-Βουργουνδία. Ο πρόεδρος Κλαγιέ θα βάλει σε εφαρμογή ένα σχέδιο αξιοποίησης του γηπέδου με τη δημιουργία σουιτών στο Σταντ ντεζ Αλουέτ, τα κέρδη του οποίου αποτελούν και το 1/6 του προϋπολογισμού του συλλόγου. thumb|right|Σταντ ντεζ Αλουέτ -1-. thumb|right|Σταντ ντεζ Αλουέτ -2-. Ανάμεσα στους παίκτες που αγωνίζονταν στη Μονκό εκείνη την περίοδο, αξίζει να αναφερθούν ο προπονητής Ζαν-Φρανσουά Ζοντάρ και οι παίκτες Υβ Μπερτουτσί, Ρόλαντ Βάγκνερ και Φαρές Μπουσντιρά.
Το 1988, θα τερματίσει στην 4η θέση του ομίλου της στην D2, παλεύοντας μέχρι την τελευταία αγωνιστική για μια θέση στα μπαράζ ανόδου για την D1. Η FCMB θα σημειώσει μάλιστα τη μεγάλη έκπληξη εκείνης της σεζόν, καθώς θα επιβληθεί της Λιόν στο Ζερλάν με σκορ 2-0, ενώ θα είναι ταυτόχρονα η μοναδική ομάδα που να κερδίζει στο ημίχρονο την ΦΚ Σοσό στην έδρα της τελευταίας (Αδιαμφισβήτητο φαβορί του ομίλου). Την προηγούμενη χρονιά η ηλικιακή κατηγορία "Cadets Nationaux" (Κορυφαίο επίπεδο στα πρωταθλήματα νέων εκείνης της εποχής) είχε φτάσει μέχρι τα ημιτελικά του Κυπέλλου Γκαμπαρντελά, αφού απέκλισε διαδοχικά τις ΦΚ Μετς και Παρί Σεν Ζερμέν.
Εκείνοι την περίοδο αρχίζουν να χειροτερεύουν οι σχέσεις μεταξύ του προέδρου Ζεράρ Κλαγιέ και του δημάρχου του Μονκό, με τον Κλαγιέ να κατηγορεί τον τελευταίο πως δεν βοηθά την ομάδα όπως θα έπρεπε. Μάλιστα, μπαίνει σε εφαρμογή ένα σχέδιο μετακόμισης της ομάδας στο Σαλόν-συρ-Σον, με τους οπαδούς της Μονκό να οργανώνουν διαδηλώσεις στην πόλη... Θέλοντας να δείξει την αποφασιστικότητά του, ο πρόεδρος παραιτείται από τα καθήκοντά του τον Ιούνιο του 1989, αφήνοντας την ομάδα με χρέη ύψους 1,3 εκατομμυρίων φράγκων.
Η ομάδα θα χάσει τότε το επαγγελματικό καταστατικό της, αλλά θα καταφέρει να γλιτώσει τον υποβιβασμό από την D2 χάρη στην επιμονή του νέου της προέδρου : Αλαίν Αγιάς. Μπροστά στην παντελή έλλειψη βοήθειας εκ μέρους της δημοτικής αρχής, ο Αλαίν Αγιάς θα παραιτηθεί από την προεδρία του συλλόγου λίγους μήνες αργότερα.
Ανίκανη να σημειώσει την παραμικρή νίκη το διάστημα μεταξύ 21 Οκτωβρίου 1989 και 5 Μαΐου 1990, η ομάδα θα υποβιβαστεί στην D3 και στη συνέχεια στην D4.
Η Μονκό θα αγωνιστεί στην Ντιβιζιόν Ντ’Ωνέρ της Βουργουνδίας στη διάρκεια της δεκαετίας. Η ομάδα θα έχει πρωταγωνιστικό ρόλο στο πρωτάθλημα χάρη σε ελπιδοφόρους νέους : τον Ραπάς, τους αδερφούς Ζουμπκό, τον Μποκαίρ ..., μαζί με την υποστήριξη που θα έχει από τον κόσμο της στις κερκίδες, ο οποίος θα αποτελέσει και τον «12ο παίκτη» της, σε συνδυασμό με τους οπαδούς : τους Ultras Red Killers Montceau. Ως αποκορύφωμα, αξίζει να αναφερθεί ο αγώνας για τον θεσμό του Κυπέλλου Γαλλίας απέναντι στην ΦΚ Ναντ το 2000, με ένα κατάμεστο Σταντ ντεζ Αλουέτ στην ήττα των γηπεδούχων με 6-0 από τη μέλλουσα νικήτρια της διοργάνωσης. Η ομάδα ανέβηκε στο CFA 2 και στη συνέχεια στο CFA το 2006.
Το έπος του Κυπέλλου Γαλλίας
Εν μέσω αγωνιστικών δυσκολιών στο CFA, η ομάδα θα επιτύχει ένα σπουδαίο κατόρθωμα στις 31 Ιανουαρίου 2007, αποκλείοντας τη Ζιροντέν Μπορντό, ομάδα της Λιγκ 1, φτάνοντας έτσι για πρώτη φορά στην ιστορία της στα προημιτελικά του Κυπέλλου Γαλλίας.
Έπειτα, στις 28 Φεβρουαρίου, η ερασιτεχνική ομάδα θα καταφέρει να αποκλείσει την ΡΚ Λανς, κι ενώ εκείνη βρισκόταν τότε στη δεύτερη θέση του πρωταθλήματος της Λιγκ 1, παίρνοντας έτσι την ιστορική πρόκριση για τα ημιτελικά της διοργάνωσης.
Στις 17 Απριλίου, η Μονκό αντιμετώπισε τη Σοσό για μια θέση στον τελικό του Σταντ ντε Φρανς. Οι ερασιτέχνες άντεξαν μέχρι την παράταση, αλλά τελικά γνώρισαν την ήττα-αποκλεισμό με 2-0 από τη μέλλουσα νικήτρια της διοργάνωσης.
Καθώς το Σταντ ντεζ Αλουέτ δεν πληρούσε τα κριτήρια, οι τρεις εντός έδρας αγώνες της έλαβαν χώρα στο Γκενιόν, στο Σταντ Ζαν-Λαβίλ.
Οι αντίπαλοι της ΦΚ Μονκό-Βουργουνδία : Η Μονκό αποκλείστηκε από το Κύπελλο έχοντας προηγουμένως κερδίσει τον σεβασμό της ποδοσφαιρικής Γαλλίας, όντας αήττητη στην κανονική διάρκεια των αγώνων με αντιπάλους 3 ομάδες της Λιγκ 1.
Σεζόν 2009-2010
Η FCMB (4η στον όμιλό της την προηγούμενη σεζόν) αγωνίστηκε στον Νότιο Όμιλο της CFA εκείνη τη σεζόν.
Στη διάρκεια της χειμερινής διακοπής του πρωταθλήματος, η FCMB θα λάβει από την DNCG ποινή αφαίρεσης 3 βαθμών από τον βαθμολογικό πίνακα και απαγόρευση μεταγραφών λόγω προβλημάτων οικονομικής διαχείρισης.
Αν και εντός αγωνιστικών χώρων η ομάδα κέρδισε την παραμονή της στο CFA, η FCMB θα υποβιβαστεί δικαστικά στο CFA 2 από την DNCG για τη σεζόν 2010/11.
Στο Κύπελλο Γαλλίας, η FCMB αποκλείστηκε από την Τουρ με σκορ 2-1 στον 8ο γύρο της διοργάνωσης.
Ρόστερ CFA2, σεζόν 2011/2012
Πηγή : Stat2foot
Πηγές
Μονκό
Πλατεία Σουβόροφ
Πλατεία Σουβόροφ (ρωσ. Улица Суворова) - όνομα πλατειών σε πόλεις χωρών της πρώην ΕΣΣΔ. Παίρνουν το όνομα τους από το Ρώσο στρατηγό Αλεξάντερ Βασίλεβιτς Σουβόροφ.
Άλλα μέρη
Κατηγορία:Αλέξανδρος Βασίλιεβιτς Σουβόροφ
Αριστερή Όχθη (Παρίσι)
μικρογραφία|320x320εσ|Τα [[Δημοτικά Διαμερίσματα του Παρισιού|διαμερίσματα του Παρισιού και ο ποταμός Σηκουάνας που χωρίζει την πόλη σε δύο τμήματα. Η αριστερή όχθη βρίσκεται προς τα νότια.]] Ο όρος Αριστερή όχθη (Γαλλικά: Rive gauche, προφέρεται Ριβ Γκος) στο Παρίσι, προσδιορίζει το τμήμα της πόλης που βρίσκεται στη νότια όχθη του Σηκουάνα, σε αντίθεση με τη Δεξιά όχθη, σε σχέση με την κατεύθυνση του ποταμού προς τη θάλασσα. Τα νησιά που βρίσκονται στον ποταμό δεν ανήκουν σε καμία όχθη.
Η αριστερή όχθη υπήρξε ιστορικά και είναι ακόμη τόπος συνάντησης συγγραφέων, καλλιτεχνών, εκδοτών και διανοούμενων. Είναι ιδιαίτερα τουριστική περιοχή καθώς περιλαμβάνει πολλά από τα ιστορικά μνημεία του Παρισιού.
Ιστορία
Από το 58 π.Χ. οι Ρωμαίοι επιδόθηκαν στην κατάκτηση της Γαλατίας και έξι χρόνια αργότερα, η περιοχή του σημερινού Παρισιού, που κατοικούνταν από τη γαλατική φυλή των Παρισίων, κατακτήθηκε από τους Ρωμαίους, που ονόμασαν την πόλη Λουτέτια. Την οχύρωσαν και την ανοικοδόμησαν, κυρίως το νησί, το Ιλ ντε λα Σιτέ και την αριστερή όχθη του Σηκουάνα, όπου περιοριζόταν ο πληθυσμός της πόλης ακόμη και κατά τον Πρώιμο Μεσαίωνα. Η πόλη έγινε αξιόλογο κέντρο πολιτικής ισχύος και πολιτισμού. Το οδικό δίκτυο και η θέση των κυριότερων μνημείων - το φόρουμ στην κορυφή του λόφου, το αμφιθέατρο, τα λουτρά - δείχνουν ότι η ρωμαϊκή πόλη ήταν χτισμένη σε οικοδομικά τετράγωνα με γέφυρες που συνέδεαν την αριστερή όχθη με το Ιλ ντε λα Σιτέ.
Μετά από τη βαρβαρική επίθεση το 275 των γερμανικών φύλων των Φράγκων και Αλαμαννών που κατέστρεψαν μεγάλο μέρος της αριστερής όχθης, ο πληθυσμός μεταφέρθηκε στο νησί και γύρω από το οποίο κατασκευάστηκε οχυρό αμυντικό τείχος.
Τον 10ο αιώνα, οι βασιλιάδες της Γαλλίας διοικούσαν την περιοχή την περιοχή του Παρισιού η οποία έγινε το Ιλ ντε Φρανς, έδρα των γαλλικών βασιλικών κτήσεων. Η επαρχία χωρίστηκε σε διάφορες χώρες. Στη συνέχεια, η αριστερή όχθη συνδέεται με το Hurepoix.
Μετά τη συνθήκη του συνθήκη του Σαιν-Κλαιρ-συρ-Επτ το 911 που έθεσε τέρμα στις Νορμανδικές εισβολές, η αστικοποίηση επικεντρώθηκε στη δεξιά όχθη του Παρισιού προστατευμένη από τις πλημμύρες του Σηκουάνα εις βάρος της αριστεράς όχθης. μικρογραφία|289x289εσ|Χάρτης του Παρισιού το 1380 Στη συνέχεια, τα διάφορα τείχη (από το τείχος της Καρολίγγειας περιόδο υ έως το τείχος του Λουδοβίκου ΙΓ') σταδιακά κάλυψαν και προστάτευαν τα προάστια της δεξιάς όχθης, αφήνοντας την αριστερή όχθη απροστάτευτη. Μόνο από το 1784 προστατεύθηκε με τείχη.
Μέχρι την Επανάσταση του 1789, η αριστερή όχθη του Παρισιού ονομαζόταν «Πέραν της Μικρής γέφυρας» (Outre-Petit-Pont). Έλαβε το όνομα από τη Μικρή (Petit Pont), που ήταν από τη ρωμαϊκή εποχή το μόνο σημείο διέλευσης από το νησάκι Ιλ ντε λα Σιτέ (που ονομαζόταν επίσης Σιτέ) προς τη νότια όχθη του Σηκουάνα, στον κεντρικό οδικό άξονα από βορρά προς νότο (Cardo Maximus) του Παρισιού. Ονομαζόταν επίσης «Το Πανεπιστήμιο», λόγω της κεντρικής παρουσίας της Σορβόννης και της Λατινικής Συνοικίας.
Στην Παναγία των Παρισίων (1830), όπου ο Βίκτωρ Ουγκώ τοποθέτησε τη δράση του το 1482, αναφέρεται στα παραδοσιακά ονόματα κάθε τομέα του Παρισιού: «Το Πανεπιστήμιο» για την αριστερή όχθη, «Η Σιτέ» για το Ιλ ντε λα Σιτέ και «Η Πόλη» για τη δεξιά όχθη.
Γύρω στο 1300, ο ποιητής Γκιγιό ντε Παρί συνέθεσε σε μορφή ποιήματος μια πρώτη λίστα με ονόματα οδών στο Παρίσι στο έργο του Παράθεση των οδών του Παρισιού (Le Dit des rues de Paris). Σ' αυτό το έγγραφο αναφέρεται ότι το Παρίσι είχε 310 δρόμους, 80 από τους οποίους βρίσκονταν στην περιοχή της αριστερής όχθης (Πέραν της Μικρής γέφυρας), 36 στο Σιτέ (το νησί) και 114 στην περιοχή της δεξιάς όχθης (Πέραν της Μεγάλης γέφυρας ή Πόλη).
Πολιτισμός
μικρογραφία|270x270εσ|Το [[Café Procope είναι το παλαιότερο καφενείο του Παρισιού]] Η αριστερή όχθη είναι ιστορικά η όχθη του Παρισιού όπου σύχναζαν:
Αλλά επίσης :
Σύγχρονη διοικητική διαίρεση
Η δεξιά όχθη περιλαμβάνει σχεδόν το σύνολο των 6 ακολούθων διαμερισμάτων του Παρισιού :
Μνημεία
μικρογραφία|270x270εσ|Το [[Πεδίον του Άρεως (Παρίσι)|Πεδίον του Άρεως, στο βάθος η Στρατιωτική σχολή]] μικρογραφία|270x270εσ|Το [[Παλάτι του Λουξεμβούργου με τους κήπους του Λουξεμβούργου]] Αυτό το τμήμα της πρωτεύουσας της Γαλλίας φιλοξενεί πολλά δημοφιλή τουριστικά αξιοθέατα και μέρη που έχουν σημασία για τη μακρά ιστορία της πόλης.
Παραπομπές
Κατηγορία:Παρίσι
Σεμιφρέντο
Το Σεμιφρέντο (ιταλικά:Semifreddo, (προφέρεται: [semiˈfreddo], που σημαίνει μισοπαγωμένο) είναι μια κατηγορία κατεψυγμένων επιδορπίων. Τα κύρια συστατικά είναι οι κρόκοι αυγών, η ζάχαρη και η κρέμα. Έχει την υφή μιας κατεψυγμένης μους. Το ισπανικό αντίστοιχο επιδόρπιο ονομάζεται semifrío. Το Σεμιφρέντο δημιουργήθηκε γύρω στον 19ο αιώνα, ωστόσο, δεν κέρδισε δημοτικότητα μέχρι τις αρχές του 20ού αιώνα.
Παρασκευή
Όλα τα Σεμιφρέντο έχουν σαν βάση τη μαρέγκα και κάποιες φορές την ιταλική μαρέγκα, δηλαδή τα ασπράδια αυγών που «ζεματίζονται» με καυτό σιρόπι και στη συνέχεια προστίθεται η σαντιγί. Επίσης το Σεμιφρέντο μπορεί να απλωθεί επάνω σε μια βάση από κέικ ή του τσιζκέικ.
Παραπομπές
Κατηγορία:Ιταλικά επιδόρπια
Ινσουλίνη
thumb|right|300px|Κρύσταλλοι ινσουλίνης. Η ινσουλίνη είναι ορμόνη που παράγεται σε ειδική μοίρα του παγκρέατος (και συγκεκριμένα από ομάδες κυττάρων που ονομάζονται νησίδια του Λάνγκερχανς) ή Β-κύτταρα. Τα κύτταρα αυτά πρώτα παράγουν ένα πρόδρομο μόριο την προ-προϊνσουλινη, η οποία μετατρέπεται σε προϊνσουλίνη μετά την αφαίρεση της αλληλουχίας σήματος που υπάρχει στο αμινοτελικό άκρο της προ-προϊνσουλίνης. Κατόπιν, με την πρωτεολυτική απομάκρυνση ενός εξωτερικού τμήματος της προϊνσουλίνης προκύπτει τελικά το μόριο της ινσουλίνης. Παίζει πρωτεύοντα ρόλο στον μεταβολισμό των υδατανθράκων (σακχάρων), λιπών και πρωτεϊνών του οργανισμού. Η ινσουλίνη δρα σε όλους τους ιστούς του σώματος (ιδιαίτερα όμως στο ήπαρ, στους μυς και στο λιπώδη ιστό), βοηθώντας στην πρόσληψη της γλυκόζης από τα κύτταρα. Εκτός από αυτή τη λειτουργία της για τη ρύθμιση της γλυκόζης η ινσουλίνη εμπλέκεται και στην διατήρηση επαρκών ενεργειακών αποθεμάτων ούτως ώστε να καθίσταται εφικτή η ανάπτυξη και η αναπαραγωγή. Το γεγονός ότι το κεντρικό νευρικό σύστημα παίζει ρόλο-κλειδί και στις δύο προαναφερόμενες λειτουργίες, και ότι τόσο το σωματικό βάρος όσο και η γλυκόζη του αίματος ρυθμίζονται κατά κύριο λόγο από την ίδια ορμόνη, αποτελεί αντικείμενο συνεχούς έρευνας. Η σημασία της ινσουλίνης στην εγκεφαλική λειτουργία έχει μελετηθεί πολύ λιγότερο σε σχέση με το ρόλο της στην περιφέρεια. Παρόλα αυτά, η πλειοτροπική φύση της δράσης της ινσουλίνης στο κεντρικό νευρικό σύστημα έχει υπάρξει το αντικείμενο πληθώρας αξιολογήσεων.
Τα βήτα παγκρεατικά κύτταρα έχουν τη δυνατότητα να ανιχνεύουν τα επίπεδα τησ γλυκόζης στο αίμα με αποτέλεσμα να εκκρίνουν ινσουλίνη όταν τα επίπεδα γλυκόζης είναι υψηλά και να εμποδίζουν την απομάκρυνση της γλυκόζης από την κυκλοφορία του αίματοσ όταν τα επίπεδα είναι χαμηλά. Το δεύτερο πραγματοποιείται μετά την έκκριση γλυκαγόνης από τα άλφα παγκρεατικά κύτταρα. Οι δύο παραπάνω μηχανισμοί είναι οι κύριοι ρυθμιστές της ομοιόστασης της γλυκόζης.
Η ινσουλίνη, αλληλεπιδρώντας με άλλα ρυθμιστικά πεπτίδια και νευροδιαβιβαστές, μπορεί να ενεργοποιήσει διεργασίες που σχετίζονται με την τροφική συμπεριφορά, τη μάθηση και τη μνήμη, ενώ δυνητικά εμπλέκεται και στην ενδοεπικοινωνία εγκεφαλικών δομών, και πιο συγκεκριμένα του υποθαλάμου και του μεταιχμιακού συστήματος. Είναι γενικά αποδεκτό ότι η αποδοτική δράση της ινσουλίνης στον εγκέφαλο είναι απαραίτητη για τη διατήρηση της ενέργειας, των επιπέδων της γλυκόζης και της λιπιδικής ομοιόστασης.
Η ανεπάρκεια της ινσουλίνης προκαλεί την νόσο του σακχαρώδη διαβήτη (τύπου 1 ή τύπου 2). Η ορμόνη αυτή έχει παρασκευαστεί συνθετικά από το 1921 και χορηγείται σε ασθενείς με σακχαρώδη διαβήτη. Παρασκευάζεται και με βάση την ινσουλίνη από ζώα, κυρίως χοίρους. Σήμερα παρασκευάζεται - με την τεχνική της γενετικής μηχανικής - και από βακτήρια.
Χημική δομή
Αποτελείται από 2 πολυπεπτιδικές αλυσίδες οι οποίες ενώνονται μεταξύ τους με δισουφλιδικούς δεσμούς. Συνολικά αποτελείται από 51 αμινοξέα. 21 Στην α-αλυσίδα και 30 στην β-αλυσίδα.
Σύνθεση και ρύθμιση σύνθεσης της ινσουλίνης
Η ινσουλίνη είναι μια μικρή πρωτεΐνη. Αποτελείται από μια α – αλυσίδα 21 αμινοξικών καταλοίπων που είναι συνδεδεμένη με μια β – αλυσίδα 30 αμινοξικών καταλοίπων με δυο δισουλφιδικές γέφυρες. Η προ – ινσουλίνη όπως προαναφέρθηκε συντίθεται στα β – κύτταρα των παγκρεατικών νησιδίων του Λάνγκερχανς και στη συνέχεια αποκόπτεται από ειδικά ένζυμα (προκομβερτάσες) σε ινσουλίνη και σε πεπτίδιο C. Η ινσουλίνη αποθηκεύεται σε εκκριτικά κυστίδια. Η ινσουλίνη αυξάνει την πρόσληψη γλυκόζης από τους μυς και από τον λιπώδη ιστό, μετατοπίζοντας μεταφορείς γλυκόζης από μια ενδοκυττάρια δεξαμενή στην κυτταρική επιφάνεια.
Αν και το mRNA και η πρωτεΐνη της ινσουλίνης έχουν βρεθεί σε αρκετούς ιστούς (σε διαφορετικά μοντέλα διαβήτη) σε τρωκτικά, η ινσουλίνη παράγεται φυσιολογικά στα εξαιρετικά εξειδικευμένα β – κύτταρα στα νησίδια του παγκρέατος. Η ιστο – ειδική έκφραση της ινσουλίνης ρυθμίζεται στενά στο μεταγραφικό επίπεδο και τα κύρια ρυθμιστικά στοιχεία εντοπίζονται στο 5΄ ακραίο άκρο του γονιδίου της ινσουλίνης. Στα ενήλικα θηλαστικά, η έκφραση του γονιδίου της ινσουλίνης περιορίζεται ουσιαστικά στα β – κύτταρα του παγκρέατος. Υπάρχει μια εξαιρετικά συντηρημένη περιοχή ~ 340 kb ανοδικά της θέσης έναρξης της μεταγραφής, που αναφέρεται ως προαγωγέας της ινσουλίνης και συνεισφέρει τόσο στην ιστο – ειδική έκφραση, όσο και στην μεταβολική ρύθμιση του γονιδίου της ινσουλίνης. Η έκκριση της ινσουλίνης παρακολουθεί πιστά τις αλλαγές της ενεργειακής ισορροπίας σε τάξη μεγέθους λεπτών ως ωρών.
Βιολογικός ρόλος
Η ινσουλίνη ρυθμίζει την συγκέντρωση της γλυκόζης στο αίμα σε συνεργασία με τη γλυκαγόνη. Αυτές οι δύο ορμόνες παράγονται ενδοκρινικά στο πάγκρεας με τη διαφορά ότι η γλυκαγόνη παράγεται στα α-κύτταρα. Ο μηχανισμός δράσης τους είναι ακριβώς αντίστροφος, για αυτό μπορούμε να πούμε ότι αλληλορυθμίζονται μεταξύ τους. Η ινσουλίνη έχει αναβολική δράση και η γλυκαγόνη καταβολική. Είναι απαραίτητη η ισορροπία ανάμεσα στις δύο ορμόνες γιατί έτσι εξασφαλίζεται η καλή λειτουργία του οργανισμού
Διαταραχές έκκρισης ινσουλίνης
Στην περίπτωση που η ινσουλίνη εκκρίνεται σε μεγάλες ποσότητες, η γλυκόζη εισάγεται στα κύτταρα με γρήγορο ρυθμό, με αποτέλεσμα να μειωθεί η συγκέντρωση της στο αίμα, αυτή η κατάσταση χαρακτηρίζεται ως υπογλυκαιμία είναι πολύ επικίνδυνη και μπορεί να οδηγήσει σε κώμα.
Ινσουλίνωμα
Το ινσουλίνωμα είναι όγκος του παγκρέατος, που σχετίζεται με τα β-κύτταρα. Ο όγκος είναι καλοήθης ή κακοήθης. Οδηγεί σε αύξηση της παραγωγής της ινσουλίνης και αυτό με την σειρά του οδηγεί σε υπογλυκαιμία. Οι μέθοδοι εκλογής για τη διάγνωση του είναι η αξονική τομογραφία και η μαγνητική τομογραφία. Η θεραπεία εξαρτάται από το είδος του όγκου και τη χημική του συμπεριφορά.
Εξωτερικοί σύνδεσμοι
Κατηγορία:Πεπτιδικές ορμόνες Κατηγορία:Πρωτεΐνες Κατηγορία:Ζωικά προϊόντα Κατηγορία:Ανθρώπινες ορμόνες Κατηγορία:Αντιδιαβητικά φάρμακα
Παναγιώτης Κανελλόπουλος
Πρώιμη περίοδος
Γεννήθηκε το 1902 στην Πάτρα και γονείς του ήταν ο φαρμακοποιός Κανέλλος Κανελλόπουλος (απεβ. 1949) και η Αμαλία Κανελλοπούλου, το γένος Γούναρη, αδελφή του μετέπειτα πρωθυπουργού Δημητρίου Γούναρη. Εκτός από τον Παναγιώτη η οικογένεια είχε άλλα δύο παιδιά, τον Αναστάσιο και τη Μαρία.
Αφού ολοκλήρωσε τις εγκύκλιες σπουδές του στο Α΄ Γυμνάσιο Πατρών εγγράφηκε στη Νομική Σχολή του Πανεπιστημίου Αθηνών το 1919. Ακολούθως φοίτησε στη Νομική Σχολή του Πανεπιστημίου της Χαϊδελβέργης από το 1920 έως το 1923, όπου και αναγορεύτηκε διδάκτωρ του Δικαίου, και στη Φιλοσοφική Σχολή του Πανεπιστημίου του Μονάχου.
Επιστρέφοντας στην Ελλάδα υπηρέτησε τη στρατιωτική του θητεία και το 1925 μετά από δημοσίευση της πρώτης κοινωνιολογικής του πραγματείας στο «Αρχείον των Οικονομικών και Κοινωνικών Επιστημών» του Δημητρίου Καλλιτσουνάκη και με πρόταση του τελευταίου, του Αλέξανδρου Παπαναστασίου και του Αριστοτέλη Σίδερη διετέλεσε μέλος της Εταιρείας Κοινωνικών Επιστημών. Λόγω της αντιβενιζελικής οικογενειακής παράδοσης μέχρι το 1926 έμεινε μακριά από τον πολιτικό στίβο, εξαιτίας των διαδοχικών βενιζελικών κυβερνήσεων. Το 1926 ανέλαβε καθήκοντα Γενικού Γραμματέως του Υπουργείου Εθνικής Οικονομίας στην Οικουμενική Κυβέρνηση του Αλεξάνδρου Ζαΐμη, ενώ τρία χρόνια αργότερα, το 1929, ανέλαβε υφηγητής της έκτακτης αυτοτελούς έδρας της Κοινωνιολογίας στη Νομική Σχολή του Πανεπιστημίου Αθηνών (ο νεότερος μέχρι τότε πανεπιστημιακός).
Το 1929 πήρε μέρος από κοινού με τους Ιωάννη Θεοδωρακόπουλο, Κωνσταντίνο Τσάτσο και Μιχάλη Τσαμαδό στην ίδρυση και σύνταξη του περιοδικού «Αρχείον Φιλοσοφίας και Θεωρίας των Επιστημών». Το 1932 διορίστηκε Γενικός Γραμματέας του υπουργείου Παιδείας και Θρησκευμάτων, αλλά παραιτήθηκε για να υποβάλει υποψηφιότητα στην έδρα της Κοινωνιολογίας του Πανεπιστημίου Αθηνών. Τον Ιανουάριο του 1933 εξελέγη καθηγητής και το 1934 εξελέγη πρόεδρος του νεοσύστατου Ιδρύματος Κοινωνικών Ασφαλίσεων (ΙΚΑ).
Αρχή της πολιτικής δράσης
Το 1935, μετά το στρατιωτικό κίνημα του στρατηγού Γεωργίου Κονδύλη, δημοσίευσε σειρά άρθρων υπέρ της αβασίλευτης δημοκρατίας στην εφημερίδα «Ακρόπολις» ενώ μετά την έλευση του Γεωργίου Β΄ απομακρύνθηκε από την πανεπιστημιακή του έδρα και το ΙΚΑ κατόπιν της άρνησής του να ορκιστεί πίστη στον βασιλιά. Στις 15 Δεκεμβρίου ίδρυσε το «Εθνικόν Ενωτικόν Κόμμα» και έλαβε μέρος στις εκλογές του Ιανουαρίου του 1936, σε συνεργασία με τον βενιζελικό στρατηγό Αλέξανδρο Μαζαράκη – Αινιάν, με σύνθημα τον τερματισμό του διχασμού αλλά δεν κατάφερε να εκλεγεί βουλευτής. Με την εγκαθίδρυση της δικτατορίας της 4ης Αυγούστου, απηύθυνε υπόμνημα διαμαρτυρίας στον Γεώργιο Β΄ και στις 7 Φεβρουαρίου 1937 συνελήφθη και εκτοπίστηκε στην Κύθνο και έπειτα στη Θάσο και την Κάρυστο. Η κήρυξη του ελληνο-ιταλικού πολέμου τον βρήκε εξόριστο και ζήτησε άμεσα να στρατευθεί. Έτσι τον Νοέμβριο εντάχθηκε ως οπλίτης στη 13η Μεραρχία Αρχιπελάγους στην πρώτη γραμμή (Πόγραδετς - Κορυτσά). Εκεί και τότε, με προτροπή του μεράρχου, υποστράτητου Σωτήριου Μουτούση, και με την τεχνική υποστήριξη του επιμελητή της Μεραρχίας, ταγματάρχη Γεώργιου Μιχαλόπουλου, ανέλαβε την έκδοση της "εφημερίδας του Μετώπου" Οχρίς πρώτα και στη συνέχεια Αχρίς.
Τον Μάρτιο του 1943 εκδηλώθηκε κίνημα στις τάξεις των Ελληνικών Ταξιαρχιών της Βηρυτού και ο Κανελλόπουλος προσπάθησε να αποκαταστήσει την τάξη με συναινετικούς χειρισμούς χωρίς να διστάσει να έρθει σε προστριβή ακόμα και με τον βασιλιά. Στις 21 Ιανουαρίου 1943 ενθάρρυνε τους Έλληνες σε ραδιοφωνικό του μήνυμα, που μεταδόθηκε από το BBC, δηλώνοντας ότι η εξόριστη κυβέρνηση θα παραιτηθεί αμέσως μόλις ελευθερωθεί η Ελλάδα, για να σχηματιστεί μια κυβέρνηση από όλες τις πολιτικές δυνάμεις και τις αντιστασιακές οργανώσεις, για να αρχίσει το έργο της ανοικοδόμησης. Σχετικά με τις αντιδράσεις του βασιλιά για το μήνυμα ο Κανελλόπουλος υποστήριξε ότι η κυβέρνηση πρέπει να συνεχίσει το έργο της μέχρι την απελευθέρωση αγνοώντας τις επιθυμίες του ανώτατου άρχοντα.
Στις 5 Μαρτίου ο Κανελλόπουλος επισήμανε στον πρωθυπουργό Τσουδερό ότι κύρια αιτία για την επικίνδυνη κατάσταση στο στράτευμα είναι οι αμφιβολίες ως προς την πρόθεση της κυβέρνησης να προκηρύξει δημοψήφισμα για το πολίτευμα μετά την απελευθέρωση και πριν την επιστροφή του βασιλιά στην Ελλάδα. Παράλληλα χαρακτήρισε ανταρσία τον τρόπο που τέθηκε το ζήτημα από τους δημοκρατικούς στρατιώτες. Ο Κανελλόπουλος κατέβαλε προσπάθειες για την εξεύρεση λύσης ζητώντας και την ηθική βοήθεια των Άγγλων, οι προσπάθειές του όμως απέτυχαν, ενώ σε κάποια επίσκεψή του σε στρατόπεδο απειλήθηκε με λιθοβολισμό από στρατιώτες. Στις 10 Μαρτίου ο Τσουδερός έκανε τελικά τα εντελώς αντίθετα από αυτά που του πρότεινε ο υπουργός του: ανακοίνωσε την παραίτηση του Κανελλόπουλου και εξέδωσε ημερήσια διαταγή που διακήρυσσε πίστη στον βασιλιά. Ο Κανελλόπουλος συνέχισε και μετά την παραίτησή του να εργάζεται για την εθνική συμφιλίωση προειδοποιώντας ότι αν δε δηλώσει επίσημα ο βασιλιάς και η κυβέρνηση πως θα προκηρυχθεί δημοψήφισμα για το πολιτειακό μετά την απελευθέρωση, δεν πρόκειται να επέλθει ηρεμία στο στράτευμα, αντίθετα η Ελλάδα θα καταλήξει σε εμφύλιο πόλεμο.
Παρόλα αυτά ο Κανελλόπουλος έχει αποκτήσει αρκετούς αυστηρούς επικριτές, ακόμα και εχθρούς εξαιτίας των λεγομένων και των πράξεών του στην πολιτική σταδιοδρομία του, ιδιαίτερα στον ελληνικό εμφύλιο πόλεμο. Στην πρώτη του συνάντηση με τον στρατηγό Τζέιμς Βαν Φλιτ, θέλοντας να τον καλωσορίσει του είπε: «Στρατηγέ, ιδού ο στρατός σας», εννοώντας τις Ένοπλες Δυνάμεις της χώρας. Επίσης, σφοδρές αντιδράσεις είχαν προκαλέσει οι δηλώσεις του σχετικά με τα στρατόπεδα όπου κρατούνταν οι κομμουνιστές, αποκαλώντας τη Μακρόνησο ως «Νέο Παρθενώνα». Μερικοί ωστόσο αμφισβητούν την ακρίβεια της εν λόγω δήλωσης. Πάντως σύμφωνα με ιστορικές πηγές ο Κανελλόπουλος στην αυτοκριτική του είχε μετανιώσει για τις δηλώσεις αυτές.
Από τις 17 έως τις 20 Μαΐου 1944 έλαβε χώρα το Συνέδριο του Λιβάνου, στο οποίο συμμετείχε ο Κανελλόπουλος, με βασικούς σκοπούς το σχηματισμό Κυβέρνησης Εθνικής Ενότητας, τον αφοπλισμό και την ενοποίηση των αντιστασιακών δυνάμεων. Στις 8 Ιουνίου ορκίστηκε το δεύτερο κλιμάκιο υπουργών της Κυβέρνησης Εθνικής Ενότητας υπό τον Γεώργιο Παπανδρέου, που συμπεριλάμβανε τους Παναγιώτη Κανελλόπουλο, Κωνσταντίνο Τσάτσο, Γεώργιο Καρτάλη και Ιωάννη Θεοτόκη. Στην Κυβέρνηση Παπανδρέου αρχικά ανέλαβε το χαρτοφυλάκιο του Υπουργού Οικονομικών και Ανασυγκροτήσεως ενώ στις 19 Ιουλίου του ανατέθηκε προσωρινά η Διεύθυνση του Υπουργείου Εμπορικής Ναυτιλίας ως προς το οικονομικό ζήτημα. Στις 2 Σεπτεμβρίου ανέλαβε Υπουργός Ναυτικών και στις 27 του ίδιου μήνα μετέβη ως πληρεξούσιος της Κυβέρνησης στην Καλαμάτα, την Τρίπολη και την Πάτρα με στόχο την κατάπαυση των εμφύλιων συγκρούσεων.
Πολιτική δράση μετά την Απελευθέρωση
Από την πόλη Καβα Ντεϊ Τιρρένι (Cava dei Tirreni) της Ιταλίας όπου έδρευε προσωρινά η Κυβέρνηση κατέφθασε στην Αθήνα στις 17 Οκτωβρίου μαζί με τα άλλα μέλη του υπουργικού συμβουλίου. Στη νέα Κυβέρνηση Παπανδρέου στις 23 Οκτωβρίου διορίστηκε Υπουργός Ναυτικών και προσωρινά Παιδείας και στις 12 Δεκεμβρίου μετά την παραίτηση του Αλεξάνδρου Σβώλου (2 Δεκεμβρίου) ανέλαβε και χρέη Υπουργού Οικονομικών. Τα γεγονότα του Δεκεμβρίου του 1944 οδήγησαν σε παραίτηση της Κυβέρνησης στις 3 Ιανουαρίου 1945.